钦定古今图书集成/明伦汇编/闺媛典/第212卷 > 劳大进妻黄氏
## 钦定古今图书集成/明伦汇编/闺媛典/第212卷 > 劳大进妻黄氏

按《新会县志》：黄氏年十八，归石头村儒士劳大进。七
载，进殁，嫂虑其无子，阴受彭氏聘。黄觉，哭曰：“再嫁甚
于死所不即自裁者，欲俟叔生子为嗣，以妥先翁姑
及吾亡夫灵也。”彭觊黄厚奁，遂速之狱。县令王命璿
判曰：“黄氏丧其所天，而能以礼自闲，孀居十馀年，矢
死靡他。彭利人之有，而欲夺其节，无良甚焉。若谓黄
有嫁志，则尔聘我往，欣然相从，何俟速讼？”谋出不轨，
姑拟杖惩。遂止。自是与嫂绝不往来。居无何，叔生二
子，卜以次为氏。子氏抚爱若己出，守志终身。

===伦氏霍氏===按《新会县志》：“伦氏，状元文叙嫡侄女。霍氏，会元韬嫡
侄女。伦为邓御史文宪长子，孝廉思仁妻，霍为次子
廪生思孝妻。伦年二十六，思仁亡，霍年二十四。思孝
没，伦无子，媒氏请命曰：‘吾家兄弟俱及第，作世名人，
奈何妇冒二天辱也’！”育侄为子，侄亡，复抚侄孙。霍止
一子，与伦俱不二志，恪守贞节，迹不及庭，亲族罕见
其面。伦年八十九，霍年七十二卒。